Germana aŭtovojo A66

La germana aŭtovojo A66 (germane Autobahn 66, mallonge A66, aŭ formale Bundesautobahn 66, mallonge BAB 66) estas orient-okcidenta aŭtovojo en la regiono de Frankfurto ĉe Majno de la federacia lando Hesio. Ĝi ligas la urbojn Wiesbaden kaj nerekte Majenco okcidente kun la urbo Frankfurto ĉe Majno oriente, tiam estas interrompita en la urbocentra areo de Frankfurto, rekomenciĝas ĉe la orienta urborando kaj plukondukiĝas tra Hanau kaj Gelnhausen direkte al la urbo Fulda oriente. Tamen ĉe la orienta finaĵo de la vojo ĝi duafoje ne kompletas, sed finiĝas okcidente de Fulda kaj de la nord-suda germana aŭtovojo A7, tiel ke necesas uzi pli malprioritatan federacian vojon, numerigitan B40, ĝis la urbo kaj la aŭtovojo A7. Tamen ekde jardekoj planatas plukonstrui la orientan vojoparton kaj fermi tiun konektotruon. 

Trafike problemas aparte la veno de veturiloj de oriente en la urbon Frankfurton, ĉar tie la aŭtovojo finiĝas meze de orienta urboparto (Bergen-Enkheim), sen ke taŭge larĝaj enurbaj vojoj akceptu la multajn veturilojn. Krome la aŭtovojo estas bone konektata al aliaj aŭtovojoj, tiel ke la aŭta trafiko povas pli bone flui: de okcidento orienten konektatas la urba aŭtovojo A643 de Wiesbaden, la vojo A3 ĉe  Hofheim-Wallau, la urba aŭtovojo A648 en la okcidento de Frankfurto, la vojo A5 mallonge post tio ankaŭ en la okcidento de Frankfurto, kaj la vojo A45 ĉe Hanau (je 4 kilometroj norde de Hanau la du vojoj uzas la samajn trakojn). 

eta|maldekstra|300ra|<center>la aŭtovojo rigarde okcidenten al Wiesbaden, ĉe kruciĝo kun la aŭtovojo A3
eta|maldekstre|300ra|<center>A66 proksime de Eschborn


Kategorio:Transporto en Hesio